ky en ky ru ru mn bg ru ky mn ky be mhr bg hbs_cyr ky cv gom ru en en ru ru ru en ru ru el en ru ru ru en en ru ru ru tt ky ru ru mn bg ru ky mn ky be mhr bg hbs_cyr ky cv gom ru ky ky ky de ky ky ky ky ky ky ky ky ky ky ky ky ky ky ky ky ky ce ky es es en es en en en fr ky ky fr ky ky ky ky ru en en en en ky ky ru ky ky ky de ky de ky ru tt ky mn ce hbs_cyr ru bg tyv be ky ky en en en
Мэрликке талапкер тил сынагынан өттү (видео) | Чагылган.kg
Добро пожаловать! Войдите в свою учётную запись
Forgot your password? Get help
Пароль будет выслан Вам по электронной почте.
Негизги Саясат Мэрликке талапкер тил сынагынан өттү (видео)
Мэрликке талапкер тил сынагынан өттү (видео)
Бишкектин мэрлигине талапкер Азиз Суракматов Борбордук шайлоо комиссиясынын (БШК) имаратында кыргыз тилинен сынак тапшырды.
Сынак тапшыруу учурунда Суракматов өзүнүн программасы тууралуу учкай айтып, коррупцияга каршы күрөшүү мэриянын негизги иштеринен болорун белгиледи.
Ал жол салуу, шаарга жаңы автобустарды алып келүү, шаардын айланасындагы жаңы конуштарды жарык менен камсыз кылуу, экологияны коргоо, шаарды жашылдандыруу, таштандыдан арылтуу маселелерине көңүл буруларын айтты. Мындан сырткары баш калаанын бюджетин көбөйтүү, бири-бирин кайталаган кызматтарды азайтуу, коррупцияга каршы күрөшүү багытында иш жүргүзүүгө да убада берди.
Андан сырткары бир чыгарманын үзүндүсүн көркөм окуп, түшүнүгүн айтып берди. Анын жыйынтыгы менен сынакты өткөрүү боюнча атайын комиссия талапкер мамлекеттик тилди “билет” деген чечим чыгарды.
Бишкек аймактык шайлоо комиссиясы 26-июлда Бишкек шаарынын мэрин шайлаш үчүн талапкерлердин мамлекеттик тилди билишин аныктоо максатында комиссиянын курамын бекиткен.
Азырынча мэрлик кызматка Азиз Суракматов гана талапкер катары арызын тапшырды. Анын талапкерлигин Бишкек шаардык кеңешиндеги көпчүлүк коалиция көрсөткөн.
Коалицияга кирбеген “Республика – Ата-Журт” талапкер чыгарбай турганын билдирген. Өкмөт өзүнчө талапкер чыгараары же чыгарбасы белгисиз. Документтерди тапшыруу мөөнөтү бүгүн, 31-июлда кечки саат 18:00дө аяктайт.
Азиз Суракматов 46 жашта, Чүй облусунан болот, атасы Эмилбек Суракматов да курулушчу болгону, бул тармакта жетекчилик кызматтарда жүргөнү белгилүү.
Жогорку Кеңештин 5-чакырылышынын депутаты Азиз Суракматов шаардык кеңештин төрагасы болуп, андан мурун шаардын архитектура тармагын жетектеген.
Ал 1994-жылы Кыргыз курулуш-архитектура институтун, 1996-жылы Жусуп Баласагын атындагы кыргыз улуттук университетин бүтүргөн. Ошол эле жылы «Бишкек башкы архитектурасы» ишканасына жумушка орношкон жана 2008-жылга чейин инженер, архитектор, юрист-кеңешчи, башкы архитектордун орун басары кызматына чейин көтөрүлгөн.
2000-2002-жылдары Бишкек мэриясында бөлүм башчы, башкы адис болуп иштеген. Андан кийин алты жылдай ишкерлик кылып жүргөн. Суракматов 2008-жылы Бишкек шаардык кеңешине депутат болуп шайланып, төрагалык да кылган.
2010-жылы парламенттик шайлоодо «Ата-Журт» партиясынын тизмесине кошулуп, алдыңкы 20 адамдын катарында болгон.
2015-жылы Азиз Суракматов Жогорку Кеңешке шайлоого КСДПнын тизмеси менен барган жана 54-орунда болгон. Учурда анын кезеги дээрлик келип калган эле, эгер бул фракциянын кайсы бир депутаты кайсы бир себептер менен мандатын тапшырса, анын ордуна Суракматов депутат болмок.
Былтыр «Tazabek» агенттиги чыгарган журналда Кыргызстандагы эң бай 200 үй-бүлөнүн тизмеси жарыяланып, ага Азиз Суракматов да кирген.
Азиз Суракматовдун аты «Елизавета», «Столица строй «жана «Ливерпуль» өңдүү Кыргызстандагы ири курулуш компанияларына байланыштуу айтылат. Бул компаниялар Бишкектин чок ортосуна, эң кымбат жерлерге көп кабаттуу үйлөрдү, коммерциялык жайларды куруп келгени менен белгилүү. «Елизаветанын» директору Нуржан Тынымсеитова учурда Бишкек шаардык кеңешинде КСДП фракциясынын депутаты. Юстиция министрлигиндеги маалыматка ылайык, «Елизавета» менен «Столица строй» компанияларынын негиздөөчүлөрү катары Азиз Суракматовдун уулу Айдар Суракматов менен бир тууганы Гүлбара Суракматова көрсөтүлгөн.
2014-жылы Бишкек шаардык прокуратура Жогорку Кеңештин жанында, Тоголок Молдо көчөсүндө «Елизавета» жана «Ливерпуль» компаниялары куруп жаткан көп кабаттуу имараттын курулушун токтотуу жөнүндө эскертүү берген. Муну көзөмөл органы бир катар мыйзамдар, жоболор бузулганы, талаптар аткарылбаганы менен негиздеген. Бул компания шаардагы район аралык сотко кайрылган жана сот «курулуш мыйзамдуу» деген чечим чыгарып берген.
СонкуВИДЕО-Бишкекте элдин 2 млн. 300 миӊ долларын алдап, Германияга качып кеткен адамды Интерпол кармагысы келбей жатат
КийинкиТүркиядагы мейманканада 12 адам кыргызстандык 13 кызды сойкулукка мажбурлашкан
Салымбековду көрө албаган, анын чыпалагына теӊ келе албаган «уялчак» Жолдошбаев-Видео
Видео: Эч ким күткөн эмес: Экс-президент мамлекетке чыккынчылык кылганы үчүн 13 жылга кесилди
Турсунбеков Нарын шаарындагы Ленин көчөсүнө Усубалиевдин атын берүүнү сунуштады
ПИКИР КАЛТЫРЫНЫЗ Отменить ответ
Please enter your comment!
Please enter your name here
You have entered an incorrect email address!
Please enter your email address here
Мени бул компьютерде эстеп калыныз
«Chagylgan.kg» сайты — Кыргызстандагы автордук сайттардын бири болуп эсептелет. Бул сайттын эмгек жамааты — адамга кереги жок, сапатсыз, болоор, болбос маалыматтарды жайнатып,  эптеп эле сайт ичин толтурууну максат кылбайт.  Окурмандарга ар кыл багыттагы окумдуу, курч, ар тараптуу, маанилүү, пайдалуу гана макалаларды күн сайын жайгаштырып турат.
Жээнбеков Кытайга Кыргызстанда электромобил чыгарган завод курууну сунуштады
Москвада кырсыкка кабылган Анарбек уулу Чыңгыздын жактоочу билдирет (ВИДЕО)
Тили бурулуп, унутта калып баратса да кыргыз экенин белгилеген Моңголиядагы кыргыздар...
© Powered by 2B4EVER — Бардык укутар коргологон
Edit with Live CSS
Write CSS OR LESS and hit save. CTRL + SPACE for auto-complete.